**GRAD ZAGREB**

**OSNOVNA ŠKOLA TRNJANSKA**

**10000 ZAGREB, Trnjanska cesta 99**

**OIB:** 85859103929

KLASA: 112-02/25-01/03

URBROJ: 251-314-25-01

Zagreb, 15. rujna 2025.

Na temelju članka 107. Zakona o odgoju i obrazovanju u osnovnoj i srednjoj školi (''Narodne novine'', br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 155/23, 156/23.), odredbama Pravilnika o radu Osnovne škole Trnjanska, te odredbama Pravilnika o načinu i postupku kojima se svim kandidatima za zapošljavanje u školskim ustanovama osigurava jedna dostupnost javim službama pod jednakim uvjetima, vrednovanje kandidata prijavljenih na natječaj, odnosno kandidata koje je uputio Gradski ured, kao i odredbe vezane uz sastav posebnog povjerenstva koje sudjeluje u procjeni kandidata, a na koje suglasnost daje Gradi ured (u daljnjem tekstu: Pravilnik), ravnateljica škole raspisuje

**NATJEČAJ**

**za zasnivanje radnog odnosa**

**NAZIV RADNOG MJESTA:** Operativni djelatnik za sigurnost i civilnu zaštitu, na neodređeno, puno radno vrijeme (40 sati ukupnog tjednog radnog vremena) – 1 (jedan) izvršitelj.

Na natječaj se mogu javiti muške i ženske osobe skladno Zakonu o ravnopravnosti spolova (''Narodne novine'', br. 82/08., 69/17.). Izrazi koji se koriste za osobe u muškom rodu su neutralni i odnose se na muške i ženske osobe.

**MJESTO OBAVLJANJA POSLOVA:** Osnovna škola Trnjanska, Trnjanska cesta 99, Zagreb

**UVJETI ZA ZASNIVANJE RADNOG ODNOSA:**

Uz opće uvjete za zasnivanje radnog odnosa, sukladno Zakonu o radu (''Narodne novine'', br. 93/14., 127/17., 98/19., 151/22., 46/23., 64/23.), kandidat mora ispunjavati i posebne uvjete prema članku 6.a Pravilnika o dopunama Pravilnika o djelokrugu rada tajnika te administrativno-tehničkim i pomoćnim poslovima koji se objeljuju u osnovnoj školi (''Narodne novine'' br. 71/2025.)

Radni odnos ne može zasnovati kandidat za koju postoje prepreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (''Narodne novine'', br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 156/23.)

Probni rad može se ugovoriti prema odredbama članka 25. Temeljnog kolektivnog ugovora za zaposlenike u javnim službama (''Narodne novine'' br. 29/24.).

**DOKUMENTI I PRILOZI KOJIMA SE DOKAZUJE ISPUNJENOST UVJETA I KOJE JE POTREBNO PRILOŽITI U PRIJAVI NA NATJEČAJ:**

1. Prijavu na natječaj u koju je potrebno navesti naziv radnog mjesta na koje se prijavljuje te osobne

 podatke:

 - ime i prezime

 - datum i mjesto rođenja

 - adresu stanovanja

 - broj telefona/mobitela

 - e-mail adresu

 Prijavu je potrebno vlastoručno potpisati.

2. Životopis

3. Dokaz o stečenoj stručnoj spremi (preslika svjedodžbe - SSS, minimalno na razini 4.2 HKO)

4. dokaz o završenom Programu obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama/operativna djelatnica za sigurnost i civilnu zaštitu u odgojno-obrazovnim ustanovama

5. Dokaz o državljanstvu (preslika osobne iskaznice, domovnice ili putovnice)

6. Uvjerenje nadležnog suda da nije pod istragom i da se protiv kandidata ne vodi kazneni postupak

 gleda glede zapreka za zasnivanje radnog odnosa iz članka 106. Zakona o odgoju i obrazovanju u

 osnovnoj i srednjoj školi

 – ne starije od dana raspisivanja natječaja

7. Elektronički zapis ili potvrdu o radnopravnom statusu evidentiranim u matičnoj evidenciji

 Hrvatskog zavoda za mirovinsko osiguranje (e-radna knjižica)

Poslove Operativnog djelatnika za sigurnost i civilnu zaštitu može obavljati samo osoba koja je završila Program obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama/operativna djelatnica za sigurnost i civilnu zaštitu u odgojno-obrazovnim ustanovama

Iznimno, poslove Operativnog djelatnika za sigurnost i civilnu zaštitu može obavljati i osoba koja nema završen Program obrazovanja, ali ga je dužna završiti u roku od 6 mjeseci od dana zasnivanja radnog odnosa na tom radnom mjestu, a ukoliko ne završi Program obrazovanja u propisanom roku prestaje ugovor o radu istekom posljednjeg dana roka za završetak Programa obrazovanja.

Kandidat koji je stekao inozemnu obrazovnu kvalifikaciju u inozemstvu dužan je uz prijavu na natječaj priložiti odgovarajuće rješenje o priznavanju inozemne obrazovne kvalifikacije.

Navedena dokumentacija odnosno prilozi dostavljaju se u neovjerenoj preslici, a nakon odabira kandidata, prije sklapanja ugovora o radu, odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (''Narodne novine'', br. 78/93., 29/94., 162/98., 16/07., 75/09., 120/16., 57/22.).

Urednom prijavom smatra se ona prijava koja je vlastoručno potpisana i sadrži sve podatke i priloge navedene u natječaju.

Natječajna dokumentacija se ne vraća kandidatima.

Kandidat koji nije podnio pravovremenu i potpunu dokumentaciju ili ne ispunjava uvjete iz natječaja, ne smatra se kandidatom prijavljenim na natječaj.

**PRIVOLA ZA OBRADU OSOBNIH PODATAKA**

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe u svrhu natječajnog postupka od strane ovlaštenih osoba za provedbu natječaja sukladno važećim propisima o zaštiti osobnih podataka.

**NAPOMENA ZA KANDIDATE S PRAVOM PREDNOSTI PRI ZAPOŠLJAVANJU:**

Kandidat koji se poziva na pravo prednosti pri zapošljavanju temeljem članka 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17., 98/19., 84/21., 156/23.) dužan je u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te priložiti odgovarajuće dokaze kojima dokazuju ostvarivanje prava prednosti pri zapošljavanju, a koji su sadržani u članku 103. stavak 1. Zakona o hrvatskim braniteljima iz Domovinskog rata i članovima njihovih obitelji („Narodne novine“, br. 121/17., 98/19., 84/21., 156/23.).

Kandidat ima prednost u odnosu na ostale kandidate samo ukoliko ispunjava uvjete natječaja, pod jednakim uvjetima.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti:

<https://branitelji.gov.hr/zaposljavanje-843/843>

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju temeljem članka 48. Zakona o civilnim stradalnicima iz Domovinskog rata (''Narodne novine'', br. 84/21.), dužan je u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te priložiti odgovarajuće dokaze kojima dokazuje ostvarivanje prava prednosti pri zapošljavanju, a koji su sadržani u članku 49. stavak 1. Zakona o civilnim stradalnicima iz Domovinskog rata (''Narodne novine'', br. 84/21.).

Kandidat ima prednost u odnosu na ostale kandidate samo ukoliko ispunjava uvjete natječaja, pod jednakim uvjetima.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/zaposljavanje-843/843>

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti prilikom zapošljavanja temeljem članka 48.f Zakona o zaštiti vojnih i civilnih invalida rata (''Narodne novine'', br. 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13., 98/19.), dužan je u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te priložiti odgovarajuće dokaze kojima dokazuje ostvarivanje prava prednosti pri zapošljavanju, a to su: rješenje ili potvrdu o priznatom statusu iz koje je vidljivo spomenuto pravo, izjavu da do sada nije koristio pravo prednosti prilikom zapošljavanja po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidat ima prednost u odnosu na ostale kandidate samo ukoliko ispunjava uvjete natječaja, pod jednakim uvjetima.

Kandidat koji se poziva na pravo prednosti prilikom zapošljavanja temeljem članka 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'', br. 157/13., 152/14., 39/18., 32/20.), dužan je u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te priložiti odgovarajuće dokaze kojima dokazuje ostvarivanje prava prednosti pri zapošljavanju, a to su: rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidat ima prednost u odnosu na ostale kandidate samo ukoliko ispunjava uvjete natječaja, pod jednakim uvjetima.

**NAČIN PROCJENE ODNOSNO TESTIRANJA KANDIDATA**

Kandidat koji je pravodobno dostavio prijavu te ispunjava uvjete natječaja obvezan je pristupiti procjeni, odnosno testiranju prema odredbama ''Pravilnika o načinu i postupku kojim se svim kandidatima za zapošljavanje u školskim ustanovama osigurava jednaka dostupnost javnim službama pod jednakim uvjetima, vrednovanje kandidata prijavljenih na natječaj, odnosno kandidata koje je uputio Gradski ured, kao i odredbe vezane uz sastav posebnog povjerenstva koje sudjeluje u procjeni kandidata, a na koje suglasnost daje Gradski ured.''

Kandidat koji je pravodobno dostavio potpunu prijavu sa svim prilozima i koji ispunjava uvjete natječaja Povjerenstvo će pozvati na procjenu, odnosno testiranje.

Termin, mjesto i način održavanja procjene u Školi objavit će se najkasnije tri dana prije dana određenog za procjenu, odnosno testiranje na mrežnoj stranici škole

<https://os-trnjanska-zg.skole.hr/oglasi-za-posao/>

Kandidat se neće posebno pozivati. Ukoliko se kandidat ne pojavi na procjeni, odnosno testiranju, smatrat će se da je odustao od prijave na natječaj.

Nepotpune i nepravodobne prijave neće se razmatrati.

Obavijest o rezultatima natječaja bit će objavljena u zakonskom roku putem mrežne stranice škole https://os-trnjanska-zg.skole.hr/oglasi-za-posao/

Kandidat koji se na natječaj pozivao na pravo prednosti pri zapošljavanju prema posebnim propisima o rezultatima natječaja izvješćuje se pisanom preporučenom pošiljkom s povratnicom.

**ROK ZA PODNOŠENJE PRIJAVA:**

Rok za podnošenje prijava s dokazima o ispunjavanju uvjeta natječaja je osam (8) dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči Škole i vrijedi od 16. rujna 2025. do 24. rujna 2025. godine.

**NAČIN DOSTAVLJANJA PRIJAVE**

Prijave na natječaj s dokazima o ispunjavanju propisanih uvjete iz natječaja mogu se dostaviti osobno u tajništvo Škole ili poštom na adresu Osnovne škole Trnjanska, Zagreb, Trnjanska cesta 99, s naznakom „za natječaj – operativni djelatnik za sigurnost i civilnu zaštitu''.

 Ravnateljica

 školske ustanove:

 \_\_\_\_\_\_\_\_\_\_\_\_\_\_\_\_\_

 Nada Šimić, prof.

Dostavlja se:

1. Mrežna stranica i oglasna ploča Osnovna škola Trnjanska

2. Mrežna stranica i oglasna ploča Hrvatskog zavoda za zapošljavanje